Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 1038/13/3309	Trenčín, 31.1.2014
EEČ : 2-28-15-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	hoci je ako otec maloletého XXXXX, nar. XXXXX a mal. XXXXX, nar. XXXXX je povinný v zmysle § 62 Zákona o rodine a následne na základe rozsudku Okresného súdu v XXXXX pod č. k.: XXXXX zo dňa 07.04.2011, právoplatného dňa 18.04.2011 prispievať na výživu maloletého Ľuboša sumou 75,- € a na výživu maloletého XXXXX sumou 75,-€ mesačne a to vždy do 15-teho dňa v mesiaci vopred do rúk matky XXXXX, nar. XXXXX trvale bytom XXXXX, XXXXX č. XXXXX pričom ako povinný si neplní riadne vyživovaciu povinnosť na mal. XXXXX a mal. XXXXX za obdobie od júla 2013 do dnešnej doby, teda do januára 2014, čím mu vznikol dlh na výživnom vo výške 900,-€.

lebo zanikla trestnosť činu

Odôvodnenie:
	Poverený príslušník OR PZ XXXXX uznesením XXXXX zo dňa  20.12.2013podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona, ktorého sa mal dopustiť na tom skutkovom základe, že hoci je ako otec maloletého XXXXX, nar. XXXXX a mal. XXXXX, nar. XXXXX je povinný v zmysle § 62 Zákona o rodine a následne na základe rozsudku Okresného súdu v XXXXX pod č. k.: XXXXX zo dňa 07.04.2011, právoplatného dňa 18.04.2011 prispievať na výživu maloletého Ľuboša XXXXX 75,- € a na výživu maloletého XXXXX sumou 75,-€ mesačne a to vždy do 15-teho dňa v mesiaci vopred do rúk matky XXXXX, nar. 18.08.1971, trvale bytom XXXXX, XXXXX č. XXXXX pričom ako povinný si neplní riadne vyživovaciu povinnosť na mal. Ľuboša a mal. Jaroslava za obdobie od júla 2013 do dnešnej doby, teda do januára 2014, čím mu vznikol dlh na výživnom vo výške 900,-€.

	Počas prípravného konania bol vypočutý obvinený XXXXX, svedkyňa poškodená XXXXX, boli zabezpečené listinné dôkazy: rozsudok Okresného súdu v XXXXX rodný list dieťaťa, správy k osobe obvineného, odpis z Registra trestov.

	V priebehu skráteného vyšetrovania bolo zistené, že obvinený XXXXX využil ustanovenie § 86 a) Trestného zákona a svoju povinnosť dodatočne splnil a to tak, že dňa 07.01.2014 uhradil dlh na výživnom vo výške 900,-€ a dňa 13.01.2014 uhradil výživné za mesiac január 2014 vo výške 150,-€.

Svedkyňa poškodená XXXXX telefonicky potvrdila, že obvinený jej v celosti uhradil dlžné výživné a v súčasnosti si riadne pravidelne mesačne plní svoju vyživovaciu povinnosť voči dieťaťu.

	Vzhľadom k tomu, že obvinený XXXXX svoju povinnosť dodatočne splnil skôr, než sa súd odobral na záverečnú poradu a trestný čin nemal trvalo nepriaznivé následky, zanikla v zmysle osobitného ustanovenia o účinnej ľútosti podľa § 86 písmeno a/ Trestného zákona trestnosť činu zanedbania povinnej výživy podľa § 207 odsek 1 Trestného zákona.

	Podľa § 215 odsek l písmeno h/ Trestného poriadku prokurátor zastaví trestné stíhanie, ak trestnosť činu zanikla.

          Z ustanovenia § 86 písmeno a/ Trestného zákona vyplýva, že trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka